પોતાના મજેદાર ટ્વીટથી ચર્ચામાં રહેતા વીરેન્દ્ર સહેવાગે ફરી એક વાર એવુ ટ્વીટ કર્યુ છે કે લોકો તેમની જ વાતો કરી રહ્યા છે . વીરેન્દ્ર સહેવાગના ટ્વીટ પર અમુક લોકો તેમની પ્રશંસા કરી રહ્યા છે તો બીજી તરફ કેટલાક લોકો તેમનો વિરોધ પણ કરી રહ્યા છે . વીરેન્દ્ર સહેવાગે રવિવારે રાત્રે 9 વાગે એક ટ્વીટ કર્યુ . આ ટ્વીટમાં તેમણે લખ્યુ , ' કાલની સ્ટોરીનો સાર એ છે કે મા ની મમતાથી જીત આસાન થઇ જાય છે , આજની સ્ટોરીનો સાર એ છે કે બાપ બાપ હોય છે . ( # BaapBaapHotaHai ) . તમને જણાવી દઇએ કે સહેવાગે આ ટ્વીટ ભારત અને પાકિસ્તાન વચ્ચે મલેશિયામાં રમાયેલ એશિયાઇ ચેમ્પિયંસ ટ્રોફીની ફાઇનલ મેચમાં ભારતે પાકિસ્તાનને 3 - 2 થી હરાવ્યા બાદ કર્યુ હતુ . એક દિવસ પહેલા જ ભારતે ન્યૂઝીલેંડને ક્રિકેટમાં 190 રનથી હરાવીને સીરીઝ પોતાના નામે કરી લીધી હતી . આ મેચની ખાસ વાત એ હતી કે બધા ખેલાડીઓએ પોતાની મા ના નામનું ટી શર્ટ પહેર્યુ હતુ . આ કારણે જ સહેવાગે પોતાના ટ્વીટમાં કહ્યુ કે મા ની મમતા જીત આસાન બનાવી દે છે . આ તરફ તેમના દ્વારા કરાયેલ ' બાપ બાપ હોય છે ' વાળુ ટ્વીટ હોકીમાં પાકિસ્તાનની હાર બાદ પાકિસ્તાન પર કરાયેલ કટાક્ષ છે . વીરેન્દ્ર સહેવાગના ટ્વીટ પર અમુક લોકો તેમની સાથે ખડેપગે નજરે પડ્યા તો ઘણા લોકોએ તેમની આકરી ટીકા પણ કરી . હોકીમાં ભારતે પાકિસ્તાનને હરાવ્યા બાદ કેટલાક લોકો તો એવુ પણ કહી રહ્યા છે કે ભારતે માત્ર સીમા પર જ નહિ પરંતુ હોકીમાં પણ પાકિસ્તાનને જડબાતોડ જવાબ આપ્યો છે .